burgasdotpro/wikipedia huggingface dataset:
Majstrovstvá sveta v basketbale žien 1979

Majstrovstvá sveta v basketbale žien 1979 bol v poradí 8. turnaj majstrovstiev sveta v basketbale žien, ktoré organizuje Medzinárodná basketbalová federácia (FIBA). Konal sa v Soule, v Kórejskej republike v dňoch od 29. apríla do 13. mája 1979, za účasti 12 tímov. Nováčikmi podujatia boli družstvá Bolívie, Holandska a Malajzie. Zápasy sa odohrali v aréne Jangchung Gymnasium. Turnaja sa nezúčastnili krajiny tzv. "Východného bloku". Žreb družstiev do skupín sa uskutočnil v Mníchove 24. februára 1979. Svoj tretí titul získalo , ktoré sa vo finálovej skupine umiestnilo pred domácou a . Bronzová Kanada získala svoju prvú medailu.
Kvalifikácia.
Poznámka: Družstvá Sovietskeho zväzu, Číny, Česko-Slovenska, Bulharska a Juhoslávie sa odmietli zúčastniť a nahradili ich tak družstvá Francúzska, Talianska, Holandska, Bolívie a Malajzie. Mexiko už bolo vyžrebované do skupiny, ale turnaja sa nakoniec nezúčastnilo.
Gbelský bor

Gbelský bor je geomorfologický podcelok Borskej nížiny.
Vymedzenie.
Podcelok leží v severnom výbežku Borskej nížiny, východne od nivy rieky Morava, približne medzi Kopčanmi a Kútmi. Severným a západným smerom leží Dyjsko-moravská niva, podcelok Dolnomoravského úvalu, južným smerom pokračuje nížina Myjavskou nivou. Východne sa krajina vlní do Chvojnickej pahorkatiny, ktorá má v tejto časti podcelok Unínska pahorkatina.
Osídlenie.
Územie je charakteristické borovicovými lesmi, ktoré absentujú len v severnej časti. Osídlenie je len v okrajových častiach podcelku a v západnej časti sú uhoľné bane i ropné vrty.
Doprava.
Západným okrajom územia vedie cesta I/2 i železničná trať Bratislava – Břeclav, strednou časťou vedie železničná trať Kúty – Sudoměřice.
Myjavská niva

Myjavská niva je geomorfologický podcelok Borskej nížiny. Zaberá pás územia v okolí rieky Myjava.
Vymedzenie.
Podcelok leží v severnej časti Borskej nížiny, v blízkosti stredného a dolného toku rieky Myjava. Tvorí úzky pás územia a v rámci krajinného celku susedí na juhovýchode krátkym úsekom s Podmalokarpatskou zníženinou, na juhu s podcelkom Bor a Záhorské pláňavy. Západným smerom susedí Dyjsko-moravská niva, podcelok Dolnomoravského úvalu, na severozápade Gbelský bor. Severným smerom nadväzuje Chvojnická pahorkatina s podcelkami Unínska pahorkatina a Senická pahorkatina.
Osídlenie.
Územie popri Myjave patrí medzi stredne husto osídlené oblasti a ležia tu mestá Šaštín-Stráže a Senica, no tiež veľké obce ako Kúty či Borský Mikuláš.
Doprava.
Západným okrajom územia vedie diaľnica D2 i cesta I/2, smerom do Senice i cesta II/500. Do Česka vedie železničná trať Bratislava – Břeclav a z Kútov do Trnavy i železničná trať Kúty – Trnava.
Vrchárka červenkavá

Vrchárka červenkavá (iné názvy: vrchopenica červenkastá, vrchárka červenkastá; ) je druh spevavca z čeľade vrchárkovité ("Prunellidae"). Obýva hory palearktídy. Podľa Medzinárodnej únie na ochranu prírody a prírodných zdrojov vrchárka červenkavá patrí medzi najmenej ohrozené druhy, celková populácia je stabilná, trend v Európe nie je známy.
Výskyt a stav na Slovensku.
Vrchárka červenkavá patrí na Slovensku k vzácnym ale pravidelným hniezdičom vo vysokých pohoriach, časť migruje a jedna časť populácie pravidelne zimuje, bolo dokázané alebo pravdepodobné hniezdenie v 6,10 % a zimovanie v 4,90 % mapovacích kvadrátoch. Odhadovaný počet hniezdiacich párov je 300 - 400, zimujúcich jedincov 50 - 100. Veľkosť populácie i územie na ktorom sa vyskytuje sú "stabilné", maximálna zmena do 20%. Ekosozologický status v roku 1995 "R" - vzácny. V roku 1998 "LR:nt", "LR" - menej ohrozený druh, "nt" - takmer ohrozený taxón. V roku 2001 "LR" - menej ohrozený. V roku 2014 "VU D1" - zraniteľný. Európsky ochranársky status nezaradený "SPEC". Stupeň ohrozenia "S" - vyhovujúci ochranársky status. 
Externé odkazy.
Vrchárka čiernohrdlá

Vrchárka čiernohrdlá alebo vrchárka černohrdlá () je druh spevavca z čeľade vrchárkovité ("Prunellidae"). Obýva hory strednej Ázie ako Ural, západnú Európu veľmi zriedkavo navštívi na jeseň. Podľa Medzinárodnej únie na ochranu prírody a prírodných zdrojov vrchárka čiernohrdlá patrí medzi najmenej ohrozené druhy, celková populácia je stabilná, stavy v Európe sú kolísavé.
Výskyt a stav na Slovensku.
Vrchárka čiernohrdlá bola prvýkrát zaznamenaná na Slovensku 30. októbra 2010, podarilo sa odchytiť jedného samčeka v ornitologickom stacionári Drienovec.
Ochrana.
Je zákonom chránená, spoločenská hodnota je 1000 € (Vyhláška MŽP č. 170/2021).
Externé odkazy.
Olga Walló

Olga Walló (* 10. september 1948, Praha) je česká dabingová režisérka, prekladateľka, spisovateľka a psychologička, dcéra režiséra K. M. Walló.
Ako dabingová režisérka pracovala zhruba na stovke celovečerných filmov. V súčasnosti prednáša dabing na filmovej akadémii v Písku a venuje sa svojej pôvodnej profesii psychoterapeutky. Naďalej prekladá z piatich jazykov, literárne diela predovšetkým z angličtiny a nemčiny (napr. poviedky Lenky Reinerovej "Bez adresy"), venuje sa aj svojej vlastnej literárnej tvorbe.
V roku získala Cenu Františka Filipovského za mimoriadne dabingové spracovanie hodnotného audiovizuálneho dielafilm "Spartakus".
Vrchárka okrová

Vrchárka okrová alebo vrchopenica okrová () je druh spevavca z čeľade vrchárkovité ("Prunellidae"). Obýva palearktídu, najmä v Ázii, do Európy zasahuje ako hniezdič západnej časti pohoria Ural. Podľa Medzinárodnej únie na ochranu prírody a prírodných zdrojov vrchárka okrová patrí medzi najmenej ohrozené druhy, celková populácia je stabilná, stav drobnej populácie v Európe tvorí 100500 párov.
Opis.
Vrchárka okrová meria asi 13 s dĺžkou krídla ♂♂ 70, ♀♀ 65. Sfarbenie oboch pohlaví je rovnaké, žltý pásik nad okom oddeľuje čierny vrch hlavy a čierne líce. Hrdlo a hruď sú okrové, bez škvŕn. Boky sú žltkasté s hrdzavohnedými škvrnkami. Chrbát je hrdzavohnedý s belavými okrajmi jednotlivých pierok. Mláďatá sú bledšie so škvrnitým bruchom.
Hlas.
Spev je podobný spevu vrchárky modrej, znie hlasnejšie a drsno. Volanie je trojslabičné, hmyz pripomínajúce "sirisi" alebo "ti-ti-ti" či "si-si-si" .
Výskyt a stav na Slovensku.
Vrchárka okrová bola prvýkrát zaznamená na Slovensku 4. novembra 1994 v meste Rožňava odchytom v záhrade. Nachádza sa v zbierkach Východoslovenského múzea. Európsky ochranársky status nezaradený "SPEC". Stupeň ohrozenia "S" - vyhovujúci ochranársky status.
Hniezdenie.
Vrchárka okrová hniezdi v mesiacoch jún až august vo voľnom zoskupení 46 párov. V severných oblastiach jej rozšírenia len raz, v južnejších oblastiach dva krát do roka. Znáša 46 vajec, na ktorých sedí len samička 12 dní.
Biotop.
Počas hniezdenia obýva brezové a vŕbové lesy pri vodách a voľné ihličnaté lesy tajgy ale aj smrekové lesy pohorí. Zimuje v krovinách pri potokoch, niekedy v suchých lesoch a trávnatých svahoch.
Potrava.
Vrchárka okrová vyhľadáva potravu na zemi, v jarných mesiacoch sa živý hmyzom, mláďatá kŕmia pandravami chrobákov. Na jeseň konzumuje plody krovín a stromov.
Migrácia.
Zimuje v Kórei a vo východnej Číne. Do Európy zalieta zriedkavo, najčastejšie do severných a severozápadných oblastí nášho kontinentu. 
Významnou udalosťou bol hromadný výskyt vrchárok okrových v októbri 2016 v západnej Európe. Do roku 2015 bolo známych do 32 pozorovaní a v roku 2016 počet záznamov prudko stúpol na 231 z 15 štátov Európy. V tom čase vial neustály východný vietor a nad Škandináviou bola oblasť vysokého tlaku. V neskorých letných mesiacoch boli na Sibíri obrovské lesné požiare a migrujúce vtáky sa pravdepodobne vyhýbali tomuto mraku dymu smerom na západ. Okrem vrchárky okrovej boli v roku 2016 zistené v Európe aj ďalšie extrémne vzácne zálety sibírskych druhy spevavcov, ako kolibiarik žltkastotemenný ("Phylloscopus inornatus"), kolibiarik bledonohý ("Phylloscopus tenellipes") a kolibiarik korunkatý ("Phylloscopus coronatus").
Ochrana.
Je zákonom chránená, spoločenská hodnota je 500 € (Vyhláška MŽP č. 170/2021).
Majstrovstvá sveta v basketbale žien 1983

Majstrovstvá sveta v basketbale žien 1983 bol v poradí 9. turnaj majstrovstiev sveta v basketbale žien, ktoré organizuje Medzinárodná basketbalová federácia (FIBA). Konal sa v mestách Brazília, Porto Alegre, Rio de Janeiro a São Paulo, v Brazílii v dňoch od 24. júla do 6. augusta 1983, za účasti dovtedy rekordných 14 tímov. Nováčikmi podujatia boli družstvá Číny a Zairu. Brazília organizovala ženský svetový šampionát tretíkrát, predtým hostila toto podujatie v rokoch 1957 a 1971. Zápasy finálovej skupiny sa odohrali v aréne Ginásio do Ibirapuera. Svoj šiesty titul získal , ktorý vo finálovom stretnutí zvíťazil nad obhajcom prvenstva z . Bronzová Čína získala svoju prvú medailu.
Pracovná zdravotná služba

Pracovná zdravotná služba (skr. PZS) je služba pre zamestnávateľov. Výkon pracovnej zdravotnej služby je riadený legislatívnym rámcom Zákona NR SR o ochrane, podpore a rozvoji verejného zdravia a o zmene a doplnení niektorých zákonov.
Definícia.
Pracovná zdravotná služba vykonáva zdravotný dohľad pre zamestnancov a poskytuje odborné a poradenské činnosti zamestnávateľovi v oblasti ochrany a podpory zdravia pri práci. A to najmä: 
Vykonávanie.
PZS môže vykonať:
Posudzovanie zdravotnej spôsobilosti na prácu.
Posudzovanie zdravotnej spôsobilosti na prácu sa vykonáva na základe hodnotenia zdravotného rizika z expozície faktorom práce a pracovného prostredia spolu s výsledkami lekárskej preventívnej prehliadky vo vzťahu k práci u zamestnanca:
Majstrovstvá sveta v basketbale žien 1986

Majstrovstvá sveta v basketbale žien 1986 bol v poradí 10. turnaj majstrovstiev sveta v basketbale žien, ktoré organizuje Medzinárodná basketbalová federácia (FIBA). Konal sa v mestách Moskva, Minsk a Vilnius, v Sovietskom zväze v dňoch od 8. do 17. augusta 1986, za účasti 12 tímov. Nováčikom podujatia bolo družstvo Čínskeho Tchaj-peja. Sovietsky zväz organizoval ženský svetový šampionát druhýkrát, predtým hostil toto podujatie v roku 1959, v Moskve. Finálové zápasy sa odohrali v moskovskej aréne Olimpijskij. Svoj štvrtý titul získalo , ktoré vo finálovom stretnutí zvíťazilo nad domácim tímom a zároveň obhajcom prvenstva zo .
Tento turnaj slúžil zároveň ako jedno z kvalifikačných podujatí na basketbalový turnaj Letných olympijských hier 1988. Kvalifikovalo sa naň iba víťazné družstvo.
Kvalifikácia.
Poznámka: Ako náhrada za afrického zástupcu postúpil dodatočne na MS aj štvrtý tím z ME 1985, ktorým bolo Česko-Slovensko.
Majstrovstvá sveta v basketbale mužov 1950

Majstrovstvá sveta v basketbale mužov 1950 bol prvý turnaj majstrovstiev sveta v basketbale mužov, ktoré organizuje Medzinárodná basketbalová federácia (FIBA). Konal sa v Buenos Aires, v Argentíne v dňoch od 22. októbra do 3. novembra 1950, za účasti 10 tímov. Zápasy sa odohrali v aréne Estadio Luna Park. Titul získala domáca , ktorá sa vo finálovej skupine umiestnila pred a .
Tento turnaj slúžil zároveň ako jedno z kvalifikačných podujatí na basketbalový turnaj Letných olympijských hier 1952 v Helsinkách. Kvalifikovalo sa naň iba víťazné družstvo.
Kongres FIBA, ktorý sa stretol pri príležitosti konania LOH 1948, sa rozhodol zorganizovať majstrovstvá sveta každé štyri, vždy medzi turnajmi olympijských hier. Rozhodlo sa tiež, že prvým organizátorom sa stala Argentína, ktorá mala hostiť turnaj s desiatimi tímami.
Kvalifikácia.
FIBA obmedzila počet zúčastnených tímov na desaťpôvodne po 3 tímy z LOH 1948, po dva tímy z Ázie, Európy a Južnej Ameriky a tím organizátorskej krajiny.
Poznámky:
Tipsport liga 2018/2019

Tipsport liga 2018/2019 bola 26. sezónou najvyššej klubovej súťaže v ľadovom hokeji na Slovensku. Riadiacim orgánom súťaže je Slovenský zväz ľadového hokeja.
Extraligové kluby.
V sezóne 2018/2019 v nej hrá 12 regulárnych družstiev, vrátane dvoch maďarských klubov, ktoré nemôžu zostupiť a družstvo HK Orange 20, hrajúce v Piešťanoch, ktoré odohrá iba jej časť ako prípravu pre Majstrovstvá sveta v ľadovom hokeji hráčov do 20 rokov. V tejto sezóne pribudli do Tipsport ligy dva nové kluby z Maďarska - DVTK Jegesmedvék Miškovec a MAC Újbuda Budapešť.
Play-off.
Predkolo (Kvalifikácia o Play-off).
tučne sú zvýraznené domáce zápasy
Predkolo hrali tímy nasledovne: 7.miesto - 10.miesto a 8.miesto - 9.miesto.
Predkolo sa začalo v piatok 1. marca a jednotlivé série sa hrali na 3 víťazstvá.
Baráž o Tipsport ligu.
Žilina - Michalovce, keďže Michalovce boli víťazom 1.hokejovej St.Nicolaus ligy (vo finále porazili Martin 4:3 na zápasy).
HK Dukla Ingema Michalovce postúpil do Tipsport ligy 2019/2020 a MsHK DOXXbet Žilina zostúpil do Slovenskej hokejovej ligy 2019/2020.
Philippe Rebord

Korpskommandant Philippe Rebord (* 27. apríl 1957) je švajčiarsky generál. Od januára 2017 do decembra 2019 bol veliteľom Švajčiarských ozbrojených síl, jeho predchodcom bol André Blattmann, nástupcom Thomas Süssli.
Skorší život a vzdelanie.
Rebord sa narodil 22. apríla 1957 a získal Lic. Phil.-hist. na Université de Lausanne.
Vojenské pôsobenie.
Svou vojenskú kariéru v Švajčiarskych ozbrojených silách začal v roku 1985. Slúžil na viacerých pozíciách, postupne získavajúc vyššie a vyššie hodnosti.
16. septembra 2016 predchádzajúci veliteľ André Blattmann oznámil svoj odchod do dôchodku, Švajčiarska vláda vymenovala Reborda za jeho nástupcu. Oficiálna rozlúčka s Blatmannom pred odchodom do dôchodku sa uskutočnila 8. decembra 2016 a od 1. januára 2017 prebral velenie Rebord. V rovnaký deň bol Rebord vymenovaný do hodnosti Korpskommandant, ekvivalentnej generálporučíkovi.
Onedlho po svojom vymenovaní za veliteľa Švajčiarskych ozbrojených síl Rebord vyhlásil kúpu nových stíhačiek pre Švajčiarske vzdušné sily a udržanie dostatočného stavu vojakov za priority ozbrojených síl. Vyslovil sa za zvýšenie vojenského rozpočtu, argumentujúc, že súčasné investície nie sú dostatočné.
V decembri 2019 Rebord ukončil svoju funkciu ku konci mesiaca a zo zdravotných dôvodov odišiel do dôchodku. Jeho nástupcom je Thomas Süssli, ktorý kariéru profesionálneho vojaka začal len v roku 2015.
Majstrovstvá Ázie v netballe 2001

Majstrovstvá Ázie v netballe 2001 bol v poradí 5. turnaj majstrovstiev Ázie v netballe žien, ktoré organizuje Ázijská netballová federácia (INF Asia). Konal sa v dňoch 24. do 29. júla 2001 v Srí Lanke, za účasti dovtedy rekordných 8 tímov. Nováčikmi podujatia boli družstvá Pakistanu a Thajska. Zápasy sa odohrali v aréne Sugathadasa Indoor Stadium. Titul obhájila , ktorá vo finálovom stretnutí zvíťazila nad .
Tento turnaj slúžil zároveň ako kvalifikácia družstiev krajín Spoločenstva národov na Hry Spoločenstva národov 2002, ktoré hostil Manchester. Kvalifikovalo sa na ne iba víťazné družstvo.
Vakoun Bayo

Vakoun Issouf Bayo (* 10. január 1997, Pobrežie Slonoviny) je profesionálny futbalista z Pobrežia Slonoviny hrajúci za škótsky klub Celtic FC. Jeho pozíciou je post útočníka.
Klubová kariéra.
Bayo prišiel do Dunajskej Stredy v marci 2018. Debutoval 18. marca 2018 proti ŠK Slovan Bratislava. V momentálne prebiehajúcej sezóne vstrelil 10 gólov.
Jeff Bezos

Jeffrey Preston Bezos (rod. Jeffrey Preston Jorgensen; * 12. január 1964, Albuquerque) je americký podnikateľ, majiteľ médií, investor a komerčný astronaut. Je zakladateľom a bývalým generálnym riaditeľom spoločnosti Amazon a Blue Origin. Od roku 2017 až do 28. augusta 2020 bol najbohatším človekom planéty s majetkom 200 miliárd dolárov. 
Životopis.
Narodil sa v Albuquerque v Novom Mexiku, no väčšinu mladosti strávil v texaskom Houstone. Mama Jacklyn Gise Jorgensen pochádzala z prevažne farmárskej rodiny. Jeho starý otec pracoval v "US Atomic Energy Commission", čo je štátna agentúra pre atómovú energiu. Jeff Bezos bol často cez prázdniny na jeho ranči. Manželstvo jeho mamy s otcom Jeffa Bezosa, Tedom Jorgensenom, trvalo iba rok. Po troch rokoch sa vydala za Miguela Bezosa, ktorý si Jeffa Bezosa adoptoval. Už od mladosti mal Jeff Bezos technické nadanie. Po dokončení strednej školy išiel študovať na Princetonskú univerzitu, kde v roku 1986 získal titul z elektrotechnického inžinierstva a informatiky. Počas štúdia bol členom rôznych študentských organizácií okrem iných študentskej organizácie pre výskum vesmíru. Medzi rokmi 1986 a 1994 pracoval hlavne ako informatik pre rôzne spoločnosti na Wall Street. Spoločnosť Amazon založil koncom roka 1994. Začala ako online kníhkupectvo, no neskôr rozšírila svoje zameranie na celý rad produktov a služieb, vrátane video a audio streamingu. V súčasnosti je najväčším internetovým obchodom na svete ako aj najväčším svetovým poskytovateľom služieb pre cloudovú infraštruktúru prostredníctvom divízie Amazon Web Services. Bezos je tiež jedným z prvých veľkých investorov do spoločnosti Google, ktorej v roku 1998 poskytol viac ako 250 000 dolárov.
V roku 2000 založil Bezos technologickú spoločnosť Blue Origin, pôsobiacu v aerokozmickom priemysle so zameraním na suborbitálnu kozmickú turistiku a vývin znovupoužiteľných kozmických nosičov.
Časopis Forbes zaradil Bezosa do rebríčka miliardárov prvýkrát už v roku 1999, vtedy s odhadovným majetkom vo výške 10,1 miliardy dolárov. V lete 2017 prevýšilo Bezosovo bohatstvo majetok dovtedajšieho lídra rebríčka miliardárov Billa Gatesa a s následným rapídnym rastom sa stal Bezos s majetkom prevyšujúcim 160 miliárd najbohatším človekom v novodobej histórii. 
So svojou bývalou ženou "MacKenzie" uzavrel manželstvo ešte v roku 1993, má s ňou 4 deti.
Pavel Sladký

Pavel Sladký (* 24. jún 1978, Olomouc) je český právnik, diplomat a vyskoškolský učiteľ.
V roku 2018 bol Chargé d’affaires ad interim veľvyslanectva Českej republiky na Slovensku.
Vzdelanie a počiatočné pôsobenie.
Pavel Sladký vyrástol v Kožušanoch (okres Olomouc), maturitu zložil na Slovanskom gymnáziu v Olomouci. V roku 2002 absolvoval Právnickú fakultu Univerzity Palackého ziskom magisterského titulu. V roku 2005 absolvoval Diplomatickú akadémiu Ministerstva zahraničných vecí ČR v Prahe. V roku 2007 získal (JUDr. a Ph.D. na Právnickej fakulte Karlovej univerzity. Titul Ph.D. obhájil prácou "Právní postavení mezinárodních organizací a orgánů jako subjektů mezinárodního práva veřejného".
V rokoch 2001 až 2003 pracoval na Magistráte mesta Olomouc. Neskôr bol odborným asistentom na Katedre mezinárodného a európskeho práva Právnickej fakulty Univerzity Palackého v Olomouci. Na poste bol semester. Je autorom knihy "Mezinárodní právo veřejné", ktorá sa používa pri výuke študentov v Česku aj na Slovensku.
Diplomatické pôsobenie.
Kariérnym diplomatom je od roku 2004. Od rovnakého roku pracoval na Ministerstve zahraničných vecí ako právnik medzinárodnoprávneho odboru. Na jeseň 2005 bol právnym poradcom Stálej misie Českej republiky pri OSN v New Yorku. V rokoch 2008 až 2009 pracoval vo Viedni v stálych misiách ČR pri OSN, OBSE a iných organizáciách. V rokoch 2010 až 2014 bol vicekonzulom Veľvyslanectva Českej republiky vo Viedni. V rokoch 2014 až 2016 pracoval v kabinete námestníka člena vlády.
Od roku 2016 je vedúcim politického a ekonomicko-obchodného oddelenia na Veľvyslanectve Českej republiky na Slovensku. Po odchode veľvyslankyne Livie Klausovej bol 30. apríla 2018 Ministerstvu zahraničných vecí a európskych záležitostí SR notifikovaný ako chargé d´affaires ad interim. Zástupcom veľvyslankyne bol od roku 2016.
Vzťahy Česka a Slovenska hodnotí ako veľmi dobré. „"O skvělých vztazích svědčí mimo jiné vysoká frekvence návštěv nejvyšších státních představitelů."“ Slovákom sa tiež snaží približovať Františka Palackého, ktorý študoval v Trenčíne a býval v Bratislave. „"Pokud je Brno a vila Tugendhat symbolem rozdělení Československa, tak Olomouc a Univerzita Palackého mají možnost být symbolem užší spolupráce Čechů a Slováků,"“ uviedol Sladký pre svoju alma mater.
28. novembra 2018 sa veľvyslancom stal bývalý policajný prezident Tomáš Tuhý.
Rádio Liptov

Rádio Liptov bola súkromná komerčná rozhlasová stanica, ktorá vysielala od 1. októbra 2009 do 31.12.2022 z Liptovského Mikuláša. Do 2. septembra 2014 vysielala pod názvom L-rádio. Vo vysielaní sa zameriavala okrem hudby a informácií z hudobnej oblasti na regionálne spravodajstvo.
Rádio Liptov, do roku 2014 L-rádio, bolo hudobno-informačné médium, ktoré sa zameriavalo na hudbu od 80. rokov po súčasnosť. Spravodajstvo bolo zamerané na mestá Liptovský Mikuláš, Ružomberok a Liptovský Hrádok, no neskôr informovalo o udalostiach a pripravovaných akciách v celom Liptove. Od 19.06.2019 vysielalo taktiež prostredníctvom DAB+ vysielača v Banskej Bystrici a širšom okolí na kanáli 10B.
Vysielače.
Regionálne rádio pokrývalo svojím signálom územie Liptovskej kotliny, vrátane okresných miest Liptovský Mikuláš a Ružomberok. Prostredníctvom internetu bolo vysielanie dostupné globálne a v okolí Banskej Bystrice z vysielača DAB+ na Panskom dieli.
Vladimír Hajko

Vladimír Hajko (* 3. október 1920 Krompachy† 24. júl 2011, Košice) bol slovenský fyzik, univerzitný učiteľ, akademik a politik za normalizácie.
Životopis.
Detstvo prežil v Tisovci, kde zmaturoval a potom odišiel študovať na Prírodovedeckú fakultu Univerzity Komenského v Bratislave (odbor matematika-fyzika).
Štúdium absolvoval v roku 1944, na doktora prírodných vied promoval v roku 1948. Od roku 1948 vyučoval na katedre fyziky Slovenskej vysokej školy technickej v Bratislave, kde pôsobil ako blízky spolupracovník Dionýza Ilkoviča. V roku 1953 odišiel učiť do Košíc, najprv na Vysokú školu technickú, kde založil katedru fyziky. V rokoch 1953 - 1961 bol jej prorektorom. Od roku 1963 sa podieľal na vzniku Prírodovedeckej fakulty Univerzity Pavla Jozefa Šafárika v Košiciach, kde vyučoval až do roku 1974, kedy sa začal naplno venovať práci v SAV. V rokoch 1963 - 1969 bol dekanom Prírodovedeckej fakulty, neskôr v rokoch 1969 - 1974 bol rektorom Univerzity Pavla Jozefa Šafárika. 
Od roku 1966 bol členom-korešpondentom Slovenskej akadémie vied, od roku 1972 akademikom, od roku 1974 bol predsedom SAV. 
V roku 1965 sa stal členom-korešpondentom Československej akadémie vied a v roku 1973 akademikom ČSAV. Od roku 1980 bol riaditeľom Ústavu experimentálnej fyziky SAV. V SAV zotrval do odchodu do dôchodku v roku 1989. Publikoval desiatky odborných štúdií a vychoval viacerých vynikajúcich slovenských fyzikov.
Zastával i stranícke a štátne funkcie. V rokoch 1958-1989 bol účastníkom zasadania Ústredného výboru Komunistickej strany Slovenska. XIII. zjazd KSČ ho zvolil za kandidáta Ústredného výboru Komunistickej strany Česko-Slovenska. Členom ÚV KSČ sa stal na XIV. zjazde KSČ a vo funkcii ho potvrdil XV. zjazd KSČ, XVI. zjazd KSČ, a XVII. zjazd KSČ.
K roku 1971 bol profesne uvádzaný ako člen SAV a ČSAV a rektor Univerzity Pavla Jozefa Šafárika. Vo voľbách v roku sa stal poslancom do Snemovne ľudu (volebný obvod č. 188 – Košice, Východoslovenský kraj). Mandát obhájil v roku 1976 (obvod Košice-vidiek), v roku 1981 i v roku 1986 (obvod Košice I). Vo Federálnom zhromaždení do decembra 1989, kedy rezignoval na svoj mandát v rámci procesu kooptácie do Federálneho zhromaždenia po nežnej revolúcii.
V roku 1962 mu bol udelený Rad práce, v roku 1977 titul Hrdina socialistickej práce.
Dolnomoravská niva

Dolnomoravská niva je geomorfologický podcelok Borskej nížiny. Zaberá pás územia v okolí rieky Morava, od jej sútoku s Dyje.
Vymedzenie.
Podcelok leží na západnom okraji Borskej nížiny, v blízkosti dolného toku rieky Morava. Tvorí úzky pás územia a v rámci krajinného celku susedí na východe s podcelkami Záhorské pláňavy, Podmalokarpatská zníženina a Novoveská plošina. Južným okrajom sa niva dotýka Devínskych Karpát, patriacich Malým Karpatom, západný okraj vymedzuje vodný tok Moravy a štátna hranica s Rakúskom a na severe nadväzuje Dyjsko-moravská niva, podcelok Dolnomoravského úvalu.
Chránené územia.
Veľká časť Dolnomoravskej nivy patrí do CHKO Záhorie, z maloplošných chránených území tu leží:
Osídlenie.
Územie popri Morave patrí k zaplavovaným častiam nížiny, preto aj osídlenie je v tejto časti len minimálne. V blízkosti rieky, zväčša však mimo územia podcelku, leží len Devín, Vysoká pri Morave, Záhorská Ves a Suchohrad.
Doprava.
Záplavové územie cesty zväčša obchádzajú, no nivu pretínajú komunikácie vedúce do Rakúska. V južnej časti je to Cyklomost slobody a železničná trať Bratislava – Marchegg pri Devínskej Novej Vsi, v Záhorskej Vsi kompa a v Moravskom Svätom Jáne cesta do Cahnova.
Novoveská plošina

Novoveská plošina je geomorfologický podcelok Borskej nížiny. 
Vymedzenie.
Podcelok leží na juhozápadnom okraji Borskej nížiny, v blízkosti dolného toku rieky Morava a bratislavskej mestskej časti Devínska Nová Ves. Na juhu susedia Devínske Karpaty, podcelok Malých Karpát, východným smerom leží Podmalokarpatská zníženina a na západe Dolnomoravská niva, oba podcelky Borskej nížiny.
Osídlenie.
Územie tejto časti Borskej nížiny je stredne husto osídlené. Na južnom okraji leží Devínska Nová Ves, v severovýchodnej časti mesto Stupava. V centrálnej časti územia stojí rozsiahly komplex Volkswagen Slovakia.
Doprava.
Východnou časťou vedie diaľnica D2 i cesta I/2, v západnej časti vedie železničná trať Bratislava – Marchegg a Bratislava – Břeclav.
Čavka žltozobá

Čavka žltozobá () je druh spevavca z čeľade krkavcovité ("Corvidae"). Obýva vysoké hory v teplejších oblastiach palearktídy. Podľa Medzinárodnej únie na ochranu prírody a prírodných zdrojov čavka žltozobá patrí medzi najmenej ohrozené druhy, celková populácia je stabilná, stavy v Európe sú takisto stále.
Výskyt a stav na Slovensku.
Čavka žltozobá len vzácne zavíta na Slovensko, staršie výskyty sú spracované v prácach Matouška a Hudeca, v rokoch 1980 - 1999 bola zaznamenaná 5 krát, pozorovovania pochádzajú zo zimných, jarných i letných mesiacov. Po roku 2000 boli pozorované dve čavky žltozobé v júni 2009 a skupina piatich jedincov vo februári 2017.
Externé odkazy.
St. Nicolaus 1. hokejová liga SR 2018/2019

St. Nicolaus 1. hokejová liga SR 2018/2019 je 26. sezónou 1. hokejovej ligy. Tímy na 1. – 8. mieste po základnej časti postúpia do play-off. Kluby na 9. – 12. mieste budú hrať play-out. Hlavným sponzorom sa stala spoločnosť ST. NICOLAUS, a.s. Prvá liga nesie druhýkrát v histórii názov reklamnej spoločnosti. 
Do St. Nicolaus 1. hokejovej ligy postúpili z 2. hokejovej ligy kluby MHK Humenné a HK Martin.
Hrací plán.
V sezóne 2018/2019 sa hralo v jednej spoločnej skupine. Liga mala 12 účastníkov + mládežnícky tím slovenskej reprezentácie do 20 rokov pripravujúci sa na vrchol sezóny pod hlavičkou HK Orange 20. Každé družstvo odohralo v základnej časti 44 stretnutí. Po základnej časti postúpilo prvých osem tímov do play-off. Tri tímy na 9. - 12. mieste sa stretli v play-out o jedno barážové (12. miesto) s víťazom 2. hokejovej ligy. Baráž o Tipsport ligu odohrali víťaz St. Nicolaus 1. hokejovej ligy a družstvo umiestnené v Tipsport lige na 12. mieste na štyri víťazné stretnutia.
O postup do Tipsport ligy.
HK Dukla Ingema Michalovce postúpili do Tipsport ligy 2019/2020 len musia splniť podmienky súťaže a MsHK DOXXbet Žilina zostúpil do Slovenskej hokejovej ligy 2019/2020.
O záchranu v 1. lige.
HK Levice postúpili do Slovenskej hokejovej ligy 2019/2020 len musia splniť podmienky súťaže a HC Prešov zostúpil do 2. hokejovej ligy 2019/2020.
Podmalokarpatská zníženina

Podmalokarpatská zníženina je geomorfologický podcelok Borskej nížiny. 
Vymedzenie.
Podcelok leží na juhovýchodnom okraji Borskej nížiny a lemuje Malé Karpaty. Na severe susedí Senická pahorkatina, podcelok Chvojnickej pahorkatiny, nasledujú podcelky Borskej nížiny – Myjavská niva, Bor, Záhorské pláňavy, Dolnomoravská niva a Novoveská plošina. Juhovýchodný okraj lemujú podcelky Malých Karpát – Devínske, Pezinské a Brezovské Karpaty a na severovýchode susedí Myjavská pahorkatina.
Chránené územia.
Juhovýchodný okraj podcelku lemuje CHKO Malé Karpaty, severozápadnú líniu z veľkej časti vymedzuje Vojenský obvod Záhorie. Z maloplošných chránených území tu leží:
Osídlenie.
Územie tejto časti Borskej nížiny je stredne husto osídlené. Nachádza sa tu viacero obcí, na južnom okraji leží Záhorská Bystrica a okrajovo i mesto Stupava.
Doprava.
Juhozápadnou časťou vedie diaľnica D2 i cesta I/2 (Bratislava – Malacky), strednou časťou II/503 (Pezinok – Malacky) a v severovýchodnej časti cesta I/51 (Trnava – Senica). Pozdĺžne územím prechádza cesta II/501 (Lozorno – Jablonica), v ktorej blízkosti vedie i železničná trať Zohor – Plavecký Mikuláš. Tá sa pripája na trať Bratislava – Břeclav. V strednej časti sa nachádza Letecká základňa Malacky.
Bor (podcelok)

Bor je geomorfologický podcelok Borskej nížiny. Na jeho území leží geomorfologická časť Lakšárska pahorkatina.
Vymedzenie.
Podcelok zaberá centrálnu časť Borskej nížiny a jeho veľkú časť tvorí vojenský obvod Záhorie. Obklopujú ho len podcelky vlastného krajinného celku, a to na severe Myjavská niva, na západe Záhorské pláňavy a na juhovýchode Podmalokarpatská zníženina.
Chránené územia.
Severná časť podcelku je súčasťou CHKO Záhorie, veľkú časť južnej polovice zaberá Vojenský obvod Záhorie. Z maloplošných chránených území tu leží:
Osídlenie.
Územie tejto časti Borskej nížiny je len riedko osídlené. Nachádza sa tu Letecká základňa Malacky a veľkú časť zaberá Vojenský obvod Záhorie. Na západnom okraji ležia Malacky.
Doprava.
Západným okrajom vedie diaľnica D2 i cesta I/2 (Bratislava – Malacky), strednou časťou II/590 (Borský Mikuláš – Malacky). Západným okrajom vedie i trať Bratislava – Břeclav.
Šabliarka modronohá

Šabliarka modronohá () je druh bahniaka z čeľade šabliarkovité ("Recurvirostridae"). Obýva plytké vodné plochy v otvorenej krajine, vyhľadáva najmä slaniská a rybníky s väčším množstvom bahna. Podľa Medzinárodnej únie na ochranu prírody a prírodných zdrojov šabliarka modronohá patrí medzi najmenej ohrozené druhy, trend celkovej populácie nie je známy, v Európe má kolísavý trend.
Výskyt a stav na Slovensku.
Odhadovaný počet hniezdiacich párov v rokoch 19801999 bol 020. Na Slovensku bolo dokázané alebo pravdepodobné hniezdenie v 1,20 % mapovacích kvadrátoch. Veľkosť populácie i územie na ktorom sa vyskytovala vykazovala "mierny pokles" od 20 - 50%. Ekosozologický status v roku 1995 "V" - zraniteľný. V roku 1998 "EN:B1" - ohrozený. Európsky ochranársky status "SPEC4" - druhy, ktorých globálne populácie sú koncentrované v Európe a majú tam vhodný ochranársky status ale aj status "SPEC3" - ..majú nevhodný ochranársky status. Stupeň ohrozenia "L" - lokalizovaný. Ekosozologický status v roku 2001 "EN" - ohrozený. 
Odhadovaný počet hniezdiacich párov v rokoch 20082012 bol 020 párov. Krátkodobý trend i veľkosť územia na ktorom hniezdila za posledných 12 rokov (20002012) aj z pohľadu dlhodobého trendu od roku 1980 (19802012) boli "fluktujúce". V roku 2014 "EN* C2a(i)b; D" - silne ohrozený. 
Odhadovaný počet hniezdiacich párov v rokoch 20132018 bol 020 párov.Krátkodobý trend i veľkosť územia na ktorom hniezdila za posledných 12 rokov (20072018) aj z pohľadu dlhodobého trendu od roku 1980 (19802018) boli "fluktujúce".
Ochrana.
Je zákonom chránená, spoločenská hodnota je 2300 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 20.12.2019).
Šabliarka modronohá je druh európskeho významu, ktorý sa vyskytuje ako kritériový druh v 1 chránenom vtáčom území Senianske rybníky.
Druh je zaradený do Bonnského dohovoru (Príloha II)
, Bernského dohovoru (Príloha II) a smernici o vtákoch (Príloha I).
Naše vojsko

Naše vojsko (iný zápis: NAŠE VOJSKO) je české vydavateľstvo, ktoré sa zameriava na vydávanie odbornej literatúry s vojenskou, historickou a technickou tematikou, popri ktorej vydáva aj populárno-náučnú literatúru, beletriu (najmä detektívne, špionážne a vojnové romány). Bolo založené v roku 1945 ako štatutárne zariadenie ministerstva národnej obrany, pričom pod Ministerstvo obrany Českej republiky spadalo až do roku 1996, kedy bolo sprivatizované a jeho majiteľom sa stal Emerich Drtina, ktorý ho riadi do súčasnosti. Ročne vydáva 4060 titulov (napr. v roku 2005 to bolo 57 kníh).
Záhorské pláňavy

Záhorské pláňavy sú geomorfologický podcelok Borskej nížiny.
Vymedzenie.
Podcelok zaberá západnú časť Borskej nížiny a v rámci krajinného celku ho obklopuje Dolnomoravská niva na západe, Podmalokarpatská zníženina na juhu, Bor na východe a Myjavská niva na severe. Na severozápade susedí Dyjsko-moravská niva, ktorá je podcelkom Dolnomoravského úvalu.
Chránené územia.
Okrajové časti podcelku sú súčasťou CHKO Záhorie, z maloplošných chránených území tu leží:
Osídlenie.
Územie tejto časti Borskej nížiny je stredne husto osídlené a ležia tu pomerne veľké obce, medzi nimi Gajary, Veľké Leváre či Moravský Svätý Ján, na východnom okraji i mesto Malacky.
Doprava.
Touto časťou Borskej nížiny vedie diaľnica D2 i cesta I/2 (Bratislava – Holíč), ako aj železničná trať Bratislava – Břeclav.
Kostolný potok (prítok Hrona)

Kostolný potok je potok na Horehroní, na území okresu Brezno. Je to ľavostranný prítok Hrona a je tokom III. rádu. Preteká katastrom obce Nemecká.
Pasport

Pasport môže byť:
Brigáda socialistickej práce

Brigáda socialistickej práce (skratka BSP) bola forma socialistického súťaženia a socialistickej pracovnej iniciatívy v komunistickom Československu.
Vznik a ideológia.
Myšlienka vzniku BSP prišla zo ZSSR, kde v roku 1958 vznikol prvý tím, ktorý súťažil o titul Brigáda komunistickej práce. V Československu, súťaženie o titul BSP sa plne vyvinulo až v časoch normalizácie.
Podľa vtedajšej terminológie bolo hnutie BSP „najvyššou formou socialistického súťaženia. Plnenie náročných úloh v socialistickej výstavbe, zlepšenie sociálnych vzťahov vo výrobe a zvýšenie kultúrnej úrovni pracovníkov. Pomohla aj s intenzifikáciou národného hospodárstva, rozvoj vedy, technológie, kvality a efektívnosti práce, a motivoval členov, aby pracovali ešte účinnejšími formami a metódami práce pre spoločnosť.“
Masovosť.
V roku 1984 bolo v tomto hnutí zapojených do 200 tisíc kolektívov, v ktorých pôsobilo viac než 2,7 milióna pracovníkov, najmä robotníkov.
Forma súťaženia.
Robotníci v jednotlivých dielniach (kanceláriách) boli vyhlásením kolektívom, ktorý súťažil o hrdý titul Brigáda socialistickej práce. Potom prebiehalo hodnotenie, ktoré bolo veľmi formálne. Za 12 roky bola táto dielňa vyhlásená ako kolektív, nesúce hrdé meno Brigáda socialistickej práce. Zároveň sa stala držiteľom bronzového odznaku. Potom dielne súťažili o strieborný a zlatý odznak.
Všetko prebiehalo formou malých výhod pre členov brigád. Niekedy vyšším platovým ohodnotením, niekedy lepšej možnosti využívať rekreačné objekty podniku.
BSP

BSP môže byť:
Kúdeľníčka lužná

Kúdeľníčka lužná alebo kúdeľníčka obyčajná () je druh spevavca z čeľade kúdeľníčkovité ("Remizidae"). Obýva palearktídu, v 50. rokoch 20. storočia sa rozšírila do západnej Európy. Podľa Medzinárodnej únie na ochranu prírody a prírodných zdrojov kúdeľníčka lužná patrí medzi najmenej ohrozené druhy, trend celkovej populácie je stúpajúci, trend európskej populácie nie je známy.
Výskyt a stav na Slovensku.
Kúdeľníčka lužná hniezdi popri vodných tokoch a stojacich vodách, zriedkavo aj zimuje na juhozápadnom Slovensku. Odhadovaný počet hniezdiacich párov je 5 000 - 10 000, zimujúcich jedincov 0 - 40. Veľkosť populácie i územie na ktorom sa vyskytuje vykazujú "mierny nárast" o 20 do 50%. Na Slovensku bolo dokázané alebo pravdepodobné hniezdenie v 50,90 % mapovacích kvadrátoch. Ekosozologický status v rokoch 1995, 1998 a 2001 žiadny. V roku 2014 "LC" - menej dotknutý. Európsky ochranársky status nezaradený "SPEC". Stupeň ohrozenia "S" - vyhovujúci ochranársky status.
Ochrana.
Je zákonom chránená, spoločenská hodnota je 1000 € .
Externé odkazy.
Námorná pechota

Námorná pechota je súčasť pozemných síl začlenená do vojenského námorníctva k vykonávaniu námorných výsadkových operácií. Príslušník námornej pechoty sa v slovenčine hovorovo nazýva mariňák, zatiaľ čo v českom prostredí tento výraz môže označovať aj príslušníka vojenského námorníctva.
Z hľadiska organizácie môže byť námorná pechota integrálnou súčasťou vojenského námorníctva (napr. Infantería de Marina de la Armada de la República Argentina, ktorá spadá pod Armada de la República Argentina), integrálnou súčasťou pozemných síl (napr. Troupes de marine, ktorá spadá pod Armée de terre) alebo samostatnou zložkou ozbrojených síl (napr. United States Marine Corps, ktoré ale spolu s United States Navy spadá pod United States Department of the Navy, teda americké ministerstvo vojenského námorníctva, zložku ministerstva obrany).
Čajka trojprstá

Čajka trojprstá () je druh čajky z čeľade čajkovité ("Laridae"). Obýva holarktídu a hniezdi najmä v oblastiach, kde teplota mora v letnom období dosahuje do 10 °C. Podľa Medzinárodnej únie na ochranu prírody a prírodných zdrojov kuvičok obojkový patrí medzi zraniteľné druhy, trend celkovej populácie je klesajúci, od roku 1975 sa znížila o 40%, čo znamená v prepočte 3049% za obdobie troch generácií (39 rokov). Podľa viacerých prieskumov mnohých krajín stavy v Európe od roku 1980 silno poklesli, takisto viac ako o 40% za obdobie troch generácií (39 rokov), pričom viac ako polovica svetovej populácie žije v Európe. Podobný prudký pokles bol zistený v Aljaške. Približne 15% celosvetovej populácie žije v severovýchodnej oblasti Tichého oceánu a asi 5% v severozápadnej časti Atlantického oceánu, kde je sú jej stavy stabilné alebo mierne klesli asi o 15%. Populácia v severnom Tichom oceáne v deväťdesiatych rokoch dvadsiateho storočia prudko poklesla a odvtedy sa opäť obnovila.
Výskyt a stav na Slovensku.
Čajka trojprstá býva pozorovaná počas migrácie a zriedkavo v zime. Na často sledovaných lokalitách je zaznamenávaná pravidelne. V roku 2012 bol zistený zvýšený výskyt mladých jedincov vo vnútrozemí, potvrdený aj na Slovensku v mesiacoch november a december. 
Odhadovaný počet zimujúcich jedincov 0 - 30. Ekosozologický status v roku 1995 "Im" - nezaradený migrant, resp. nehniezdič. V roku 1998, 2001 a 2014 žiadny. Európsky ochranársky status nezaradený "SPEC". Stupeň ohrozenia "S" - vyhovujúci ochranársky status.
Externé odkazy.
Majstrovstvá sveta vo volejbale mužov 1949

Majstrovstvá sveta vo volejbale mužov 1949 bol prvý turnaj majstrovstiev sveta vo volejbale mužov, ktoré organizuje Medzinárodná volejbalová federácia (FIVB). Konal sa v dňoch od 10.18. septembra 1949 v Prahe, v Česko-Slovensku, za účasti 10 tímov. Turnaja sa nezúčastnili už do skupín vyžrebované družstvá Juhoslávie a Uruguaja. Zápasy sa odohrali na otvorenom tenisovom štadióne. Titul získal , ktorý sa vo finálovej skupine umiestnil pred domácim a .
Pilatus PC-21

PC-21 je švajčiarske turbovrtuľové cvičné lietadlo, ktoré je určené na základný a pokračovací výcvik pilotov stíhacích lietadiel.
Vznik a vývoj.
Vývoj lietadla PC-21 bol spustený v januári 1999. Let prvého prototypu sa konal v júli 2002 a toto lietadlo úspešne absolvovalo viac ako 400 letových hodín. Druhý prototyp vzlietol v júni 2004, ale už v januári 2005 bolo zničené pri havárii, ktorá navyše stála život testovacieho pilota.
V decembri 2004 získalo lietadlo certifikáciu VFR (visual flight rules) a o dva roky neskôr aj úplnú certifikáciu IFR (instrument flight rules).
Konštrukcia.
PC-21 je dolnoplošník s rozpätím krídel . Jeho plošné zaťaženie krídel je charakteristické skôr pre prúdové lietadlo ako pre turbovrtuľový stroj. Činnosť hydraulicky ovládaných krídeliel je doplnená ešte spojlermi. Nábežné hrany krídel a akrylový kryt kabíny sú odolné voči nárazu vtákov.
Kabína posádky má tandemové usporiadanie, pričom študent sedí vpredu a inštruktor vzadu. V kabíne sú tri viacúčelové displeje spolu s priehľadovým displejom, podobne ako v stíhacích lietadlách 4. generácie (AV-8B, F-16, F/A-18 alebo Gripen). Rôzne tlačidlá displeja a ovládacieho panelu sa používajú na výber navigácie, misií, systémov a taktických údajov, pričom údaje sa zobrazujú na dvoch vonkajších multifunkčných displejoch. Všetky displeje a osvetľovacie systémy v kabíne PC-21 sú kompatibilné s okuliarmi nočného videnia.
Ďalšie vybavenie kabíny pozostáva z automatickej klimatizácie, palubného systému na výrobu kyslíka (OBOGS) a vystreľovacích sedadiel Martin Baker Mark 16L s parametrami 0/0. Navigačný systém pozostáva z laserového inerciálneho systému a GPS.
Systém plánovania misií (MPS) umožňuje nadstaviť misiu pre počiatočné fázy pilotného výcviku ako aj pre pokročilý výcvik pilota. Avionický systém PC-21 môže byť upravený tak, aby vyhovoval ktorejkoľvek fáze výcviku. Avionika simuluje zameranie a následné uvoľnenie zbraní. Misie sú zaznamenávané automaticky od okamihu zapnutia motora až po jeho vypnutie, aby bolo možné si ich po ukončení letu prehrať.
Turbovrtuľový motor Pratt &amp; Whitney PT6A-68B s výkonom 1 200 kW (1 600 koní) poháňa vrtuľu Hartzell E8991 KX s piatimi grafitovými lopatkami. Motor je vybavený digitálnym systémom riadenia, ktorý prináša plný výkon pri rýchlostiach nad 360 km/h a poskytuje pilotovi podobnú odozvu ako prúdové lietadlo. PC-21 môže stúpať rýchlosťou /s a jeho maximálna rýchlosť je /h. Dolet lietadla je a dostup . Stroj dokáže manévrovať s preťažením +8 až -4g a jeho rýchlosť otáčania okolo pozdĺžnej osi je 200 stupňov za sekundu. PC-21 potrebuje pre vzlet dráhu dlhú a pre pristátie .
Používatelia.
 Austrália
 Francúzsko
 Jordánsko
 Katar
 Saudská Arábia
 Singapur
 Švajčiarsko
 Spojené arabské emiráty
Polyp (medicína)

Polyp je slovo gréckeho pôvodu, ktorým sa označuje výrastok spojený so sliznicou stopkou. Polypy môžu byť kdekoľvek v tráviacom trakte. V našich podmienkach majú najväčší význam polypy hrubého čreva. V súčasnej dobe označujeme ako polypy aj prisadnuté a plošné slizničné útvary (lézie). Popis prvého prípadu polypu sa pripisuje Mentzelovi z roku 1721. 
Podľa vzhľadu a histologického obrazu vieme odhadnúť biologické vlastnosti polypov a polypy rozdeľujeme na: 
Non-neoplastické polypy nemajú (alebo majú veľmi nízky potenciál, takmer nulový) ďalšej transformácie na rozdiel od neoplastických lézií (adenómov). Popis paradigmy sekvencie adenóm - karcinóm bol postulovaný Jackmanom v roku 1951. 
Vzhľadovo sa používa na hodnotenie slizničných lézií Parížska klasifikácia, ktorej základom je hodnotenie morfologických slizničných útvarov v žalúdku podľa (JSGE, Japanese Society of Gastrointestinal Endoscopy, z roku 2003). Parížska klasifikácia sa používa na označenie lézií celého tráviaceho traktu. 
Podľa tohto označujeme polypy, ktoré sú povrchové a budia dojem včasných lézií ako typ 0 (superficiálny typ). Ďalej delíme povrchové lézie na polypoidné a nepolypoidné. 
Špecifikom nad rámec Parížskej klasifikácie je označenie LST (laterally spreading tumor) lézia, ktorým označujeme lézie O-IIa typu, ktoré sa šíria „kobercovito“ do okolia a ich priemer je viac ako 10 mm.
Symetrizačný člen

Symetrizačný člen alebo balun (z ) je elektrotechnická súčiastka, ktorá prevádza vysokofrekvenčný signál medzi vedením symetrickým (typicky dvojlinka) a nesymetrickým (typicky koaxiálny kábel). Môže takisto optimalizovať prechod signálu medzi časťami obvodu s rôznou impedanciou (prispôsobovací člen). 
Symetrické vedenie tvoria dva vodiče a signál je rozdiel napätia medzi nimi, nesymetrické vedenie má jeden "živý" vodič so signálom a uzemnené tienenie (opletenie). Symetrizačné členy môžu mať mnoho rôzných konštrukcií podľa frekvenčného pásma, výkonu a pod. Často se používají pri anténach na prizpôsobenie impedancie antény a anténneho vedenia, resp. prijímača či vysielača.
Majstrovstvá sveta vo volejbale mužov 1952

Majstrovstvá sveta vo volejbale mužov 1952 bol v poradí 2. turnaj majstrovstiev sveta vo volejbale mužov, ktoré organizuje Medzinárodná volejbalová federácia (FIVB). Konal sa v dňoch od 17.29. augusta 1952 v Moskve, v Sovietskom zväze, za účasti 11 tímov. Nováčikom turnaja bola štvorica družstiev: Fínsko, India, Izrael a Libanon. Zápasy finálovej skupiny sa odohrali na futbalovom štadióne Dynamo so škvarovým podkladom. Titul obhájil domáci , ktorý sa vo finálovej skupine umiestnil pred a .
Turnaj mužov sa organizoval spolu s turnajom žien. Na obidvoch turnajoch bola celková návštevnosť 250 000 divákov.
Pomorník malý

Pomorník malý (iné názvy: pomorník popolavý, pomorník dlhochvostý; lat. "Stercorarius longicaudus")
je druh vtáka z čeľade pomorníkovité ("Stercorariidae"). Obýva holarktídu kde hniezdi v tundre. Zimuje na Južnej pologuli pri Antarktíde. Podľa Medzinárodnej únie na ochranu prírody a prírodných zdrojov pomorník malý patrí medzi najmenej ohrozené druhy, celková populácia je stabilná, európska populácia má kolísavý trend.
Výskyt a stav na Slovensku.
Pomorník dlhochvostý je na Slovensku pozorovaný veľmi vzácne, záznamy pochádzajú roztrúsene z celého Slovenska. Pozorovania naznačujú, že môže unikať pozornosti, pretože bol dokladovaný aj ďaleko od vody. V období mapovania v rokoch 1980 - 1999 bolo známych 5 pozorovaní. Najčastejšie býva zistený v mesiacoch august a september. Šieste pozorovanie pochádza zo septembra 2010. Siedme pozorovanie je z augusta 2013.
Ochrana.
Je zákonom chránený (§ 33 ods. 3 zákona o Ochrane prírody a krajiny 543/2002 Z. z.), spoločenská hodnota je 920 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).
Externé odkazy.
Majstrovstvá sveta vo volejbale mužov 1956

Majstrovstvá sveta vo volejbale mužov 1956 bol v poradí 3. turnaj majstrovstiev sveta vo volejbale mužov, ktoré organizuje Medzinárodná volejbalová federácia (FIVB). Konal sa v dňoch od 30. augusta12. septembra 1956 v Paríži, vo Francúzsku, za účasti rekordných 24 tímov. Nováčikom turnaja bolo až 12 družstiev: Brazília, Čína, Juhoslávia, Kórejská republika, Kuba, Luxembursko, NDR, NSR, Portugalsko, Rakúsko, Turecko a USA. Prvýkrát sa odohrali zápasy v krytej hale"Palais de Sports" s kapacitou 12 000 divákov. Titul získalo , ktoré sa vo finálovej skupine umiestnilo pred a obhajcom prvenstva zo .
Turnaj mužov sa organizoval spolu s turnajom žien.
Pomorník príživný

Pomorník príživný alebo pomorník tmavý (lat. "Stercorarius parasiticus")
je druh vtáka z čeľade pomorníkovité ("Stercorariidae"). Obýva holarktídu kde hniezdi v tundre. Zimuje na Južnej pologuli pri pobreží kontinentov alebo nad oceánmi. Podľa Medzinárodnej únie na ochranu prírody a prírodných zdrojov pomorník príživný patrí medzi najmenej ohrozené druhy, celková populácia je stabilná, európska populácia má neznámy trend.
Výskyt a stav na Slovensku.
Pomorník príživný je na Slovensku nepravidelný migrant, záznamy pochádzajú z Podunajska, Oravy, Liptova a Východoslovenskej nížiny. V období pred mapovaním v rokoch 1980 - 1999 boli pozorovania častejšie. Objavuje sa najmä v jesenných mesiacoch od júla do zimy. Pozorovania po roku 2000 sú dostupné vo forme hlásení Slovenskej faunistickej komisie (Slovenská ornitologická spoločnosť/BirdLife Slovensko) tri pozorovania v júli v roku 2000, 2002 a 2015, nález uhynutých jedincov zo septembra, jeden z roku 2005 a druhý z roku 2007, pozorovanie začiatkom decembra 2012 a v júni 2017. Aktuálne výskyty a diskusie sú k dispozícii v zozname vzácnych a zriedkavých druhov vtákov databázového systému Birding Slovakia alebo v zozname vzácnych ornitologických pozorovaní podliehajúcich hláseniu Faunistickej komisii.
Externé odkazy.
Veľký protikorupčný pochod

Veľký protikorupčný pochod je názov počiatočne študentskej iniciatívy, ktorá organizovala viaceré zhromaždenia v Bratislave, Košiciach, Prešove, Žiline, Prahe a ďalších mestách. Požiadavky boli proklamované na demonštráciách a v Memorande Veľkého protikorupčného pochodu a vo Veľkej protikorupčnej petícii. Cieľom organizátorov bolo vyjadriť ""nesúhlas so stavom spoločnosti", ktorý reagoval na pokles dôvery občanov v štátne inštitúcie a "narastanie podpory pre extrémistické sily na Slovensku"", a to najmä z dôvodu politických káuz (napr. Gorila, Bašternák, kauza Čistý deň, eurofondový škandál na ministerstve školstva v lete 2017 a ďalšie). Prvými organizátormi boli Karolína Farská, Michal Karlubík, Dávid Straka a Adam Turňa.
Memorandum Veľkého protikorupčného pochodu.
„Memorandum Veľkého protikorupčného pochodu, Bratislava, 18. apríla 2017:
My, študenti, ktorí sa už ďalej nemôžeme pozerať na marazmus, do ktorého nás korupcia v politike dostáva, chceme vyjadriť nesúhlas so stavom spoločnosti, ktorý je dlhodobo neudržateľný a je jedným z hlavných dôvodov narastania podpory pre extrémistické sily na Slovensku, preto žiadame:
Veľká protikorupčná petícia.
Vyzbieralo sa 80 000 zo 100 000 potrebných podpisov na vyvolanie zasadnutia Národnej rady Slovenskej republiky ohľadom brania petície na vedomie.
Medzi požiadavky Veľkej protikorupčnej petície patrilo:
Časová os demonštrácií.
1. Veľký protikorupčný pochod.
Bratislava, 18. apríla 2017, 17:00 - 20:00, Hviezdoslavovho námestia - Námestie SNP
Organizátori žiadali aj zrušenie Mečiarových amnestií. Účasť pochodu bola približne 10 000.
2. Veľký protikorupčný pochod II.
Bratislava, 5. júna 2017, 17:00 - 20:00, Námestie Slobody - Námestie SNP
Košice, Prešov, Žilina a Praha, 5. júna 2017
3. Veľký protikorupčný pochod III.
Bratislava, 25. septembra 2017, 17:00 - 19:00, Hviezdoslavovo námestie - Námestie SNP
4. Nechceme späť 90-te!
Bratislava, 2. marca 2018, 17:00 - 19:00, Hviezdoslavovo námestie - Námestie slobody